Ο **Μάριο Αλμπέρτο Κέμπες** (ισπανικά: *Mario Alberto Kempes* , γεννήθηκε 15 Ιουλίου 1954) είναι Αργεντινός πρώην διεθνής ποδοσφαιριστής ο οποίος αγωνιζόταν ως επιθετικός. Ήταν πρώτος σκόρερ και καλύτερος παίκτης του Παγκοσμίου Κυπέλλου του 1978, που διοργανώθηκε και κατακτήθηκε από την Αργεντινή.

Βιογραφία
---------

### Πρώτα χρόνια

Γεννήθηκε στο Μπέλε Βίλε, μία μικρή πόλη με ποδοσφαιρική παράδοση, στα μέσα της απόστασης μεταξύ Ροζάριο και  Κόρδοβα της δεύτερης και τρίτης πόλης της Αργεντινής. Ο πατέρας του, επίσης ποδοσφαιριστής, τον ενέπνευσε να ασχοληθεί σε νεαρή ηλικία, αρχίζοντας από την ηλικία των 7 ετών. 

### Καριέρα σε συλλόγους

Ξεκίνησε την καριέρα του από μικρής δυναμικότητας ομάδες της χώρας του, κάνοντας το ντεμπούτο του με την ομάδα  Ατλέτικο Σεντράλ στην πρώτη κατηγορία στις 5 Οκτωβρίου 1973. Η ομάδα συμμετείχε την προηγούμενη χρονιά στο τοπικό πρωτάθλημα της Κόρδοβα και με τις εντυπωσιακες εμφανίσεις του Κέμπες που σημείωσε 78 γκολ σε 81 παιχνίδια κέρδισε την προαγωγή της στην κορυφαία κατηγορία του πρωταθλήματος. 

Τέσσερις ημέρες αργότερα σημείωσε το πρώτο του γκολ εναντίον της Ρίβερ Πλέιτ λίγα λεπτά μετά την έναρξη του παιχνιδιού και γρήγορα κλήθηκε και στην Εθνική ομάδα. Καθιερώθηκε μετά τα δύο τέρματα που σημείωσε απέναντι στην Αγγλίας στο  Γουέμπλεϊ σε φιλικό αγώνα το Μάιο του 1974. Έτσι είχε γίνει ήδη γνωστός στην Ευρώπη μέσω της συμμετοχής του στο Παγκόσμιο Κύπελλο της Δυτικής Γερμανίας το 1974 (έστω και χωρίς αξιοσημείωτη παρουσία) και στα 22 του μεταγράφηκε στην Ισπανία, έχοντας ήδη δυόμιση επιτυχημένα χρόνια στην Ροσάριο Σεντράλ με 97 γκολ σε 123 επίσημους αγώνες. Ο συνδυασμός της πολύ καλής τεχνικής του κατάρτισης, της εξαιρετικής ικανότητας αντίδρασης με τη δύναμη τον έκαναν παραγωγικό σκόρερ με δύο τίτλους πρώτου το 1974 με 25 τέρματα και το 1976 με 21 τέρματα.

Σε επίπεδο συλλόγων η μεγαλύτερη φήμη του προήλθε από το πέρασμά από τη Βαλένθια, με την οποία ήταν δύο φορές πρώτος σκόρερ του ισπανικού πρωταθλήματος (Λα Λίγκα), σκοράροντας 116 φορές σε 184 παιχνίδια πρωταθλήματος στις δύο περιόδους που αγωνίστηκε με το σύλλογο και συνολικά 146 σε 247 σε όλες τις επίσημες διοργανώσεις με την ομάδα. Με τη Βαλένθια αναδείχθηκε δύο φορές πρώτος σκόρερ του ισπανικού πρωταθλήματος (1976–77, 24 γκολ και την επόμενη χρονιά με 28 γκολ), ενώ κέρδισε και το Κύπελλο της χώρας το 1979 με δύο δικά του τέρματα στον τελικό κατά της Ρεάλ Μαδρίτης. Η Βαλένθια εκείνης της περιόδου ήταν ιδιαίτερα ισχυρή και γνώρισε και την ευρωπαϊκή καταξίωση με την κατάκτηση του Κυπέλλου Κυπελλούχων και του  Σούπερ Κυπέλλου Ευρώπης το 1980. Το 1981 επέστρεψε στην πατρίδα του και τη Ρίβερ Πλέιτ κερδίζοντας το μοναδικό πρωτάθλημα της σταδιοδρομίας του το 1982. Εκτός από την Ισπανία αγωνίστηκε και σε άλλες ευρωπαϊκές ομάδες (κυρίως στην Αυστρία), ενώ έκλεισε την καριέρα του στην Ινδονησία σε ηλικία 42 ετών.

### Διεθνής καριέρα

Σε διεθνές επίπεδο συμμετείχε σε τρία Παγκόσμια Κύπελλα (1974, 1978, 1982) και αγωνίστηκε με την εθνική του ομάδα 43 φορές σημειώνοντας 20 τέρματα. 
Ο Κέμπες ήταν κομβικός στην κατάκτηση του Παγκόσμιο Κύπελλο του 1978 από την Αργεντινή, έχοντας εξαιρετική απόδοση, σκοράροντας δύο φορές στον τελικό και κέρδισε το χρυσό παπούτσι με 6 γκολ. Κέρδισε επίσης τη Χρυσή Μπάλα ως καλύτερος παίκτης της διοργάνωσης, και έγινε έτσι ένας από τους μόλις τρεις παίκτες που κατέκτησαν και τα τρία βραβεία σε ένα Παγκόσμιο Κύπελλο, μαζί με τον Γκαρίντσα το 1962 και τον Πάολο Ρόσι το 1982.

Στο Παγκόσμιο Κύπελλο στην πατρίδα του ήταν ο μόνος Αργεντινός που έπαιζε εκτός χώρας και έχοντας επιτυχημένη πορεία στην Ευρώπη ήταν από τις βασικές μονάδες εκείνης της ομάδας. Στον πρώτο γύρο η Αργεντινή πέτυχε δύο νίκες χωρίς όμως ο ίδιος να βρει δίχτυα. Σκόραρε δύο φορές με αντίπαλο την Πολωνία και δύο ακόμα κατά του Περού, στο εμφατικό 6–0 της "αλμπισελέστε" (σε μία πολυσυζητήμενη συνάντηση όπου η Αργεντινή χρειαζόταν νίκη με τέσσερα τέρματα διαφορά), κάτι που εξασφάλισε την πρώτη θέση του ομίλου αφήνοντας δεύτερη τη Βραζιλία και την πρόκριση στον τελικό με την Ολλανδία. Στον αγώνα με την Πολωνία (15 Ιουνίου) και ενώ το αποτέλεσμα ήταν στο 1–0, ο Γκζέγκος Λάτο είχε κεφαλιά προς τα δίχτυα που απέτρεψε ο Κεμπες με το χέρι του, χωρίς να αποβληθεί από το διαιτητή. Στις 5 Ιουνίου 1978, ο Μάριο Κέμπες θα χάραζε την ημερομηνία καλά στις συνειδήσεις όλων των Αργεντίνων: Αργεντινή-Ολλανδία 3–1 στον τελικό, με τον Κέμπες εκτός από τα δύο τέρματα (από τα οποία το δεύτερο στην παράταση εντυπωσιακό), να παρέχει μία ασίστ και να χαρίζει τον θρίαμβο που η Αργεντινή περίμενε δεκαετίες καθώς οι πολλαπλοί τίτλοι στο Κόπα Αμέρικα δεν αντικατόπτριζαν την πραγματική διεθνή ποδοσφαιρική ιστορία της χώρας, ενώ ο προηγούμενος τελικός που συμμετείχε ήταν χαμένος στο αποτέλεσμα και στο χρόνο (1930).
Το επόμενο Παγκόσμιο Κύπελλο όμως έμελλε να είναι άλλη μια απογοήτευση για την «αλμπισελέστε»: κανένα γκολ για τον κανονιέρη, την ίδια στιγμή που η ομάδα του έχασε και τους δύο αγώνες στο δεύτερο γύρο και επέστρεψε νωρίτερα από το αναμενόμενο στο σπίτι της, παρά τις υψηλές προσδοκίες των φιλάθλων.

Στον τελικό του Παγκοσμίου Κυπέλλου πανηγυρίζει το δεύτερο γκολ του
Ο Κέμπες κέρδισε το βραβείο καλύτερου Νοτιοαμερικάνου ποδοσφαιριστής της Χρονιάς, τη Χρυσή Μπάλα και το Onze d'Or το 1978. Το αποχαιρετιστήριο παιχνίδι προς τιμήν του διοργανώθηκε στις 8 Φεβρουαρίου 1995 μεταξύ της Ροζάριο Σεντράλ και της Νιούελς Ολντ Μπόις και ο Κέμπες σημείωσε ένα γκολ στο πρώτο ημίχρονο. Μέχρι εκείνο το σημείο μετρούσε εννέα τέρματα σε 15 *clásicos* απέναντι στη Νιούελς. Είκοσι χρόνια μετά από την εποχή που σημείωνε αυτά τα τέρματα, το πάθος των οπαδών δεν είχε αλλάξει και έτσι ο αγώνας διεκόπη στο δεύτερο ημίχρονο λόγω εκτεταμένων επεισοδίων. Λίγους μήνες αργότερα ο «Ματαντόρ» 
(σημαίνει «Ταυρομάχος», όπως ήταν το προσωνύμιό του) θα επανέλθει στην ενεργό δράση στη δεύτερη κατηγορία της Χιλής. Συνολικά κατά τη διάρκεια της καριέρας του σημείωσε 404 γκολ σε επίσημους αγώνες.

Μετά το τέλος της ποδοσφαιρικής σταδιοδρομίας ακολούθησε καριέρα προπονητή στην Ινδονησία, την Ιταλία, την Αλβανία και σε ομάδες της Νότιας Αμερικής χωρίς ιδιαίτερη επιτυχία. Το περιοδικό *World Soccer* τον συμπεριέλαβε στους 100 καλύτερους ποδοσφαιριστές του 20ού αιώνα.
Το 2004 ονομάστηκε από τον Πελέ ως ένας από τους καλύτερους 125 ζωντανούς ποδοσφαιριστές, ως τμήμα των εορτασμών των 100 χρόνων της FIFA.

Στην πόλη της Κόρδοβα της Αργεντινής, το "Στάδιο Παγκόσμιου Κυπέλλου Chateau Carreras" έχει ονομαστεί από το 2011 σε Στάδιο Μάριο Αλμπέρτο Κέμπες. Με χωρητικότητα περίπου 57.000 θεατών, είναι ένα από τα πιο μεγάλα στη χώρα.

Τίτλοι
------

 **Βαλένθια** 

* Κύπελλο Ισπανίας : 1978–79
* Κύπελλο Κυπελλούχων Ευρώπης : 1979–80
* Σούπερ Κύπελλο Ευρώπης : 1980

**Ρίβερ Πλέιτ** 

* Πρωτάθλημα : 1981 Νασιονάλ

**Πελίτα Τζάγια** 

* Galatama: 1994–95

 **Αργεντινή** 

* Παγκόσμιο Κύπελλο : 1978

Ατομικές διακρίσεις
-------------------

* Πρώτος σκόρερ πρωταθλήματος Αργεντινής: 1974 Nacional, 1976 Metropolitan
* Πρώτος σκόρερ ισπανικού πρωταθλήματος (2) : 1977, 1978
* Χρυσό παπούτσι Παγκοσμίου Κυπέλλου : 1978
* Καλύτερος ποδοσφαιριστής Παγκοσμίου Κυπέλλου : 1978
* Καλύτερη ομάδα Παγκοσμίου Κυπέλλου : 1978
* Χρυσή Μπάλα (Ballon d'or) : 1978 - Le nouveau palmarès (οι νέοι νικητές)
* Onze d'Or: 1978
* Olimpia de Plata: 1978
* Καλύτερος ποδοσφαιριστής Νότιας Αμερικής : 1978
* Πρώτος σκόρερ Κυπέλλου Κυπελλούχων : 1979–80
* FIFA 100
* IFFHS Παίκτης Νότιας Αμερικής του 20ού αιώνα: # 23
* *World Soccer* περιοδικό: Οι 100 μεγαλύτεροι ποδοσφαιριστές του 20ού αιώνα
* Golden Foot: 2007
* AFA ομάδα όλων των εποχών (έκδοση 2015)

Παραπομπές
----------

1. ↑  «FIFA : WORLD CUP 1978 ARGENTINA». Αρχειοθετήθηκε από το πρωτότυπο στις 10 Ιουνίου 2020. Ανακτήθηκε στις 27 Μαΐου 2020.
2. ↑  «FIFA : Kempes: The moustache had to go». Αρχειοθετήθηκε από το πρωτότυπο στις 12 Μαΐου 2018. Ανακτήθηκε στις 12 Μαΐου 2018.
3. 1 2  «Mario Alberto Kempes - Goals in International Matches». Ανακτήθηκε στις 16 Μαΐου 2020.
4. ↑  «FRANCE FOOTBALL : Mario Kempes (Argentine), nouvel épisode de nos 100 joueurs qui ont marqué l'histoire de la Coupe du monde». Ανακτήθηκε στις 29 Οκτωβρίου 2020.
5. ↑  «Argentina - List of Top scorers». Ανακτήθηκε στις 30 Μαΐου 2020.
6. ↑  «Mario Alberto Kempes». Ανακτήθηκε στις 16 Μαΐου 2020.
7. 1 2 3  «THE UNDERRATED GOALS OF MARIO 'EL MATADOR' KEMPES, THE MAN WHO WON ARGENTINA THE WORLD CUP». Ανακτήθηκε στις 29 Οκτωβρίου 2020.
8. ↑  «Spain Cup 1979». Ανακτήθηκε στις 24 Μαΐου 2020.
9. ↑  «Valencia CF trophies». Ανακτήθηκε στις 24 Μαΐου 2020.
10. ↑  «FIFA : Clean-shaven Kempes illuminates Argentina (12) - 100 great World Cup moments». Αρχειοθετήθηκε από το πρωτότυπο στις 3 Δεκεμβρίου 2022. Ανακτήθηκε στις 3 Δεκεμβρίου 2022.
11. ↑  «FIFA : Fontaine, Mbappé, Ronaldo... Tous les meilleurs buteurs de la Coupe du Monde». Αρχειοθετήθηκε από το πρωτότυπο στις 7 Απριλίου 2023. Ανακτήθηκε στις 7 Απριλίου 2023.
12. ↑  «Castrol World Cup Legends: Mario Kempes - 1978». Ανακτήθηκε στις 24 Μαΐου 2020.
13. ↑  «Golden Boot & Top Goal Scorers FIFA World Cup Finals Tournaments 1930 to 2022». Ανακτήθηκε στις 18 Απριλίου 2021.
14. ↑  «Kempes, el crack de la primera consagración». Ανακτήθηκε στις 2 Απριλίου 2021.
15. ↑  «World Football: The 100 Greatest World Cup Players of All Time». Ανακτήθηκε στις 15 Αυγούστου 2021.
16. ↑  «Από τη ραψωδία του Λάτο και το έπος του Κέμπες στο… μπρα ντε φερ Μέσι και Λεβαντόφσκι στους «16»!». Ανακτήθηκε στις 1 Δεκεμβρίου 2022.
17. ↑  ««Φωνές» και αμφισβήτηση για το πρώτο Παγκόσμιο Κύπελλο της Αργεντινής». Ανακτήθηκε στις 21 Σεπτεμβρίου 2022.
18. ↑  «TOP-5: Γκολ σε τελικούς Μουντιάλ». Ανακτήθηκε στις 22 Αυγούστου 2020.
19. ↑  «FIFA : Kempes key as Argentina are crowned with confetti». Αρχειοθετήθηκε από το πρωτότυπο στις 23 Νοεμβρίου 2020. Ανακτήθηκε στις 13 Μαρτίου 2021.
20. ↑  «The political message hidden on the goalposts at the 1978 World Cup». Ανακτήθηκε στις 13 Μαρτίου 2021.
21. ↑  «FIFA : Menotti's marvels of '78 in numbers». Αρχειοθετήθηκε από το πρωτότυπο στις 23 Νοεμβρίου 2020. Ανακτήθηκε στις 24 Μαΐου 2020.
22. ↑  «Ο αργεντίνος «ματαδόρ» Μάριο Κέμπες». Ανακτήθηκε στις 25 Μαρτίου 2021.
23. ↑  «South American Player of the Year». Ανακτήθηκε στις 16 Μαΐου 2020.
24. ↑  «"Onze Mondial" Awards». Ανακτήθηκε στις 16 Μαΐου 2020.
25. ↑  «Ο παλαίμαχος Μάριο Κέμπες σκόραρε στο «αντίο» του σε φιλικό clásico που διεκόπη λόγω επεισοδίων». Ανακτήθηκε στις 24 Μαΐου 2020.
26. ↑  «Mario Kempes : trainer profile». Ανακτήθηκε στις 16 Μαΐου 2020.
27. ↑  «World Soccer player of the Century». Ανακτήθηκε στις 11 Απριλίου 2020.
28. ↑  «Pele's list of the greatest». Ανακτήθηκε στις 29 Απριλίου 2020.
29. ↑  «Córdoba: el estadio se llama Kempes». Ανακτήθηκε στις 24 Μαΐου 2020.
30. ↑  «50 Best Moments in World Cup History». Ανακτήθηκε στις 15 Αυγούστου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάριο Κέμπες** |


| Βραβεία |
| --- |
| ΠροκάτοχοςΓιόχαν Κρόιφ | **Πολυτιμότερος παίκτης Παγκοσμίου Κυπέλλου Ποδοσφαίρου**1978 | ΔιάδοχοςΠάολο Ρόσι |
|

|  |  |  |
| --- | --- | --- |
| ΠροκάτοχοςΓκζέγκος Λάτο | **Χρυσό Παπούτσι Παγκοσμίου Κυπέλλου**1978 | ΔιάδοχοςΠάολο Ρόσι |
|

|  |  |  |  |
| --- | --- | --- | --- |
| 

| π • σ • ε
Παγκόσμιο Κύπελλο Ποδοσφαίρου - Πρώτοι σκόρερ |
| --- |
|  |
| 
* 1930: Γκιγιέρμο Στάμπιλε
* 1934: Όλντσιχ Νεγέντλι
* 1938: Λεωνίδας Ντα Σίλβα
* 1950: Αντεμίρ
* 1954: Σάντορ Κότσις
* 1958: Ζυστ Φονταίν
* 1962: Γκαρίντσα / Βαβά / Λεονέλ Σάντσες / Ντράζαν Γιέρκοβιτς / Βαλεντίν Ιβανόφ / Φλόριαν Άλμπερτ
* 1966: Εουσέμπιο
* 1970: Γκερντ Μύλερ
* 1974: Γκρέγκορζ Λάτο
* 1978: Μάριο Κέμπες
* 1982: Πάολο Ρόσι
* 1986: Γκάρι Λίνεκερ
* 1990: Σαλβατόρε Σκιλάσι
* 1994: Ολέγκ Σαλένκο / Χρίστο Στόιτσκοφ
* 1998: Νταβόρ Σούκερ
* 2002: Ρονάλντο
* 2006: Μίροσλαβ Κλόζε
* 2010: Νταβίντ Βίγια / Τόμας Μύλερ / Γουέσλεϊ Σνάιντερ / Ντιέγο Φορλάν
* 2014: Χάμες Ροδρίγες
* 2018: Χάρι Κέιν
* 2022: Κιλιάν Εμπαπέ
 |

 |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
FIFA 100 |
| --- |
|  |
| UEFA | 
* Ανρί
* Β. βαν ντερ Κέρκοφ
* Ρ. βαν ντερ Κέρκοφ
* βαν Μπάστεν
* Βαν Ντερ Ελστ
* βαν Νίστελροϊ
* Βιεϊρά
* Βιέρι
* Γκούλιτ
* Εμρέ
* Εουσέμπιο
* Ζέελερ
* Ζέεντορφ
* Ζιντάν
* Καν
* Καντονά
* Κέλεμανς
* Κίγκαν
* Κιν
* Κλάιφερτ
* Κλίνσμαν
* Κοπά
* Κρόιφ
* Μ. Λάουντρουπ
* Μπ. Λάουντρουπ
* Λίνεκερ
* Λουίς Ενρίκε
* Μάγιερ
* Μάζοπουστ
* Μαλντίνι
* Μπάλακ
* Μπανκς
* Μπαρέζι
* Μπάτζιο
* Μπεκενμπάουερ
* Μπέκαμ
* Μπέκραμπ
* Μπέργκομι
* Μπεστ
* Μπόνιεκ
* Μπονιπέρτι
* Μπράιτνερ
* Μπουτραγκένιο
* Μπουφόν
* Ματέους
* Μύλερ
* Νέντβεντ
* Νέσκενς
* Νέστα
* Ντάβιντς
* Νταλγκλίς
* Ντασαέφ
* Ντελ Πιέρο
* Ντεσαϊγί
* Ντεσάν
* Όουεν
* Παπέν
* Πιρές
* Πλατινί
* Πούσκας
* Πφαφ
* Ραούλ
* Ρένσενμπρινκ
* Ράικαρτ
* Ριβέρα
* Σμάιχελ
* Ρόσι
* Ρούι Κόστα
* Ρουμενίγκε
* Ρουστού
* Σεβτσένκο
* Σίρερ
* Σούκερ
* Στόιτσκοφ
* Τζοφ
* Τόττι
* Τουράμ
* Τρεζόρ
* Τρεζεγκέ
* Τσάρλτον
* Φακέτι
* Φίγκο
* Φονταίν
* Χάτζι
 |
|  |
| CONMEBOL | 
* Βαλντεράμα
* Βερόν
* Ζαμοράνο
* Ζανέττι
* Ζίκο
* Κάρλος Αλμπέρτο Τόρες
* Καφού
* Κέμπες
* Κουμπίγιας
* Κρέσπο
* Μαραντόνα
* Μπατιστούτα
* Νίλτον Σάντος
* Ντι Στέφανο
* Πασαρέλα
* Πελέ
* Ριβάλντο
* Ριβελίνο
* Ρομπέρτο Κάρλος
* Ρομάριο
* Ρομερίτο
* Ροναλντίνιο
* Ρονάλντο
* Σαβιόλα
* Τζαλμά Σάντος
* Σιβόρι
* Σόκρατες
* Τζούνιορ
* Φαλκάο
* Φιγκερόα
* Φραντσεσκόλι
 |
|  |
| CAF | 
* Αντέμπι Πελέ
* Γουεά
* Ντιούφ
* Μιλά
* Οκότσα
 |
|  |
| CONCACAF | 
* Έικερς
* Σάντσες
* Χαμ
 |
|  |
| AFC | 
* Νακάτα
* Χονγκ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107420737
* LCCN: no2010024194
* ISNI: 0000 0000 7711 3258

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |